****

**Apbalvojums “Kalsnavas lepnums”**

**NOLIKUMS**

**I Vispārējie noteikumi**

1. Titulu mērķis ir apzināt un godināt personas par ieguldījumu un sevišķiem nopelniem Kalsnavas pagasta labā, tos piešķir par personas mūža ieguldījumu vai īpašiem nopelniem un ieguldījumu pagasta attīstībā konkrētā gada vai ilgākā termiņā.
2. Kalsnavas pagasta pārvaldes apbalvojumi iedalās:
	1. *Kalsnavas lepnums-* piešķir par īpašiem sasniegumiem kādā no Kalsnavas pagastam nozīmīgām jomām (izglītība, uzņēmējdarbība, kultūra, sabiedriskās aktivitātes, lauksaimniecība, sportā, medicīnā), un šie sasniegumi ir būtiski pagasta, novada un valsts mērogā */ieguldījums, popularizēšana, sasniegumi, kas nes Kalsnavas vārdu plašāk, gada griezumā/.*
	2. *Goda Kalsnavietis*- titulu piešķir par ilggadīgu darbu, nesavtīgu devumu Kalsnavas pagasta attīstībā. (1-2 personas) */ieguldījums, popularizēšana, sasniegumi, kas nes Kalsnavas vārdu plašāk mūža ieguldījuma nozīmē/*
	3. *Atzinibas raksts*- piešķir par nesavtīgu darbu Kalsnavas pagastā. Atzinību izniedz, lai izteiktu konkrētās pagasta pārvaldes iestādes pateicību par darbu un sasniegumiem*. /Pamanīta kāda cilvēka izaugsme, iniciatīva, projekts, kas kaut kad var dot labumu Kalsnavai, novadam/.*

3. Analizējot pieteikuma anketas, komisija patur tiesības kādu no apbalvojumiem nepiešķirt.

4. Balvas un organiztoriskos izdevumus nodrošina Kalsnavas pagasta pārvalde.

II Titula „Kalsnavas lepnums” un “Goda Kalsnavietis” piešķiršanas un pasniegšanas kārtība

1. Titulu pretendentus iesaka Kalsnavas pagasta iedzīvotāji š.g. 9.10.-31.10., iesūtot uz e-pastu: kalsnava.kn@inbox.lv vai iesniedzot (Kalsnavas pagasta pārvaldē pie lietvedes vai izvietotajās pastkastītēs pie Kalsnavas pagasta pārvaldes ēkas, Kalsnavas kultūras nama, MFc Aiviekstē, Vecais pagasta nams Jāņukalnā) sekojošo informāciju:
	1. informāciju par apbalvojamo (vārds, uzvārds, dzīves vieta, darba vieta vai nodarbošanās, juridiskām personām – nosaukums un vadītājs) un precīzu formulējumu, par ko tituls piešķirams;
	2. izvērstu aprakstu par apbalvojamo un viņa nopelniem kādā no Kalsnavas pagastam nozīmīgām jomām (izglītība, uzņēmējdarbība, kultūra, sabiedriskās aktivitātes, lauksaimniecība, sportā, medicinā) un šie sasniegumi ir būtiski visas pagasta, novada vai valsts mērogā laika posmā no iepriekšējā gada novembra līdz attiecīgā gada novembrim vai ilglaicīgā periodā un īpašu ieguldījumu pēdējā gada laikā.

Titulu pretendentus izvērtē Titula „Kalsnavas lepnums” izvērtēšanas komisija šādā sastāvā:

* 1. pagasta pārvaldes vadītājs – komisijas priekšsēdētājs;
	2. Kalsnavas izglītības iestādes pārstāvis– komisijas loceklis;
	3. Kalsnavas kultūras nama pārstāvis- komisijas loceklis;
	4. Kalsnavas sporta organizators-komisijas loceklis;
	5. MFc “UP’s” pārstāvis- komisijas loceklis;
	6. Kalsnavas pagasta pārvaldes sociālais darbinieks - komisijas loceklis;
	7. Kalsnavas bobliotēkas pārstāvis- komisijas loceklis
1. Titulu saņēmējus apstiprina Kalsnavas pagasta pārvalde un savu lēmumu saņēmējiem paziņo ne vēlāk kā desmit dienas pirms Latvijas Republikas proklamēšanas dienas svinīgā sarīkojuma.
2. Titulu „Kalsnavas lepnums” par jauniem nopelniem jau apbalvotai personai var piešķirt vairākkārt.
3. Apbalvojumus pasniedz Latvijas Republikas proklamēšanas dienai veltītajā Kalsnavas kultūras nama rīkotajā svinīgajā sarīkojumā.
4. Apbalvojumus pasniedz pagasta pārvaldes vadītājs vai cita persona tā uzdevumā.